title: Eiropas Parlamenta Prezidija Lēmums ( 2009. gada 11. un 23. novembris un 14. decembris , 2010. gada 19. aprīlis un 2010. gada 5. jūlijs ), ar ko groza Eiropas Parlamenta deputātu nolikuma īstenošanas noteikumus

text:
               6.7.2010

               LV

               Eiropas Savienības Oficiālais Vēstnesis

               C 180/1

         EIROPAS PARLAMENTA PREZIDIJA LĒMUMS
   (2009. gada 11. un 23. novembris un 14. decembris, 2010. gada 19. aprīlis un 2010. gada 5. jūlijs),
   ar ko groza Eiropas Parlamenta deputātu nolikuma īstenošanas noteikumus
   2010/C 180/01
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 8. pantu un 23. panta 2. punktu,
   tā kā:

               (1)

               Eiropas Parlamenta deputātu nolikuma īstenošanas noteikumu (2) (turpmāk – Īstenošanas noteikumi) piemērošanā ir konstatēti vairāki praktiski sarežģījumi. Tādēļ ir jāgroza Īstenošanas noteikumi, lai deputāti varētu pienācīgi pildīt savus pienākumus.

               (2)

               Neatkarīgi no saslimšanas dienas visiem deputātiem smagas slimības gadījumā ir jāsaņem medicīnas izdevumu atmaksa pilnā apmērā un tāda pati medicīnas apdrošināšana jāpiemēro viņu ģimenes locekļiem. Tādēļ attiecīgie grozītie deputātu veselības apdrošināšanas noteikumi būtu jāpiemēro no 2009. gada 14. jūlija.

               (3)

               Iepriekšējos Parlamenta sasaukumos deputāti bija tiesīgi saņemt atsevišķu ceļa papildizdevumu atlīdzinājumu, dodoties uz vienu no Parlamenta darba vietām vai no tām tajā nedēļā, kurā nenotiek oficiāli Parlamenta pasākumi. Ņemot vērā, ka deputātiem reizēm ir jāpārstāv Parlaments kādā no šādām nedēļām, kā tas bija saistībā ar komisāru kandidātu uzklausīšanu, būtu lietderīgi šādu praksi turpināt, sākot no 2010. gada 1. janvāra.

               (4)

               Daudzi ceļa izdevumu noteikumi attiecas uz gada summām, kurām deputāti var pieprasīt izdevumu atlīdzinājumu. Tā kā nebūtu pareizi uz deputātiem attiecināt atšķirīgu kārtību, pamatojoties tikai uz ceļošanas dienu, Prezidija 2010. gadā pieņemtie minēto noteikumu grozījumi būtu jāpiemēro no 2010. gada 1. janvāra. Tas būtu jāattiecina arī uz deputātu ierobežotajām tiesībām saņemt komandējuma dienas naudu, uzturoties Parlamentā tajā nedēļā, kurā paredzēti Parlamenta ārējie pasākumi.

               (5)

               Palielinot parlamentārās palīdzības piemaksu, ņemts vērā gan Eiropas Savienības ierēdņu un pārējo darbinieku atalgojuma koriģējums, kas ir spēkā no 2009. gada 1. jūlija un noteikts Regulā (ES, Euratom) Nr. 1296/2009 (3), gan palielinājums, par ko vienojās Eiropas Savienības 2010. finanšu gada budžeta grozījumā Nr. 1/2010. Tā kā budžeta grozījumā apstiprinātā palielinājuma ietekme būs tūlītēja, jaunā parlamentārās palīdzības piemaksas summa būtu jāpiemēro no 2010. gada 1. maija.

               (6)

               Prezidijs, lai deputātiem atvieglotu pieejamo summu pārvaldību, 2009. gada 11. novembra sanāksmē nolēma pieņemt noteikumu, ka deputāti varētu pārnest daļu no parlamentārās palīdzības piemaksas, nepārsniedzot šīs piemaksas mēneša summu. Šīs izmaiņas būtu jāpiemēro no 2009. gada 14. jūlija.

               (7)

               Viens no lielākajiem sarežģījumiem, ar ko saskārās deputāti, bija atsevišķu Īstenošanas noteikumu radītais administratīvais slogs, jo īpaši attiecībā uz dokumentiem, kas iesniedzami saistībā ar atsevišķiem līgumu veidiem, kas noslēgti ar deputātu personīgajiem līdzstrādniekiem. Lai nekavējoties mazinātu šo slogu, attiecīgie grozījumi būtu jāpiemēro no 2009. gada 14. jūlija. Prezidijs 2009. gada 23. novembra sanāksmē nolēma atļaut saistībā ar darba līgumiem Parlamenta izmaksāto avansu izmantošanu, nepārsniedzot EUR 100 mēnesī, lai segtu vietējo palīgu izdevumus par īsiem braucieniem. Tā kā šīs izmaiņas tika izdarītas arī, lai samazinātu deputātu administratīvo slogu, tās būtu jāpiemēro no 2010. gada 1. janvāra.

               (8)

               Saskaņā ar vispārējo kārtību deputāti nav tiesīgi saņemt atlīdzinājumu, lai apmaksātu līgumus, ar kuriem nodarbina atsevišķus ģimenes locekļus vai izmanto viņu pakalpojumus. Tomēr tie ģimenes locekļi, kuri kā deputāta palīgi strādāja 2008. gada 1. jūlijā – datumā, kurā šo kārtību ieviesa –, un kuru līgumi līdz minētajam datumam bija reģistrēti attiecīgajā dienestā, var turpināt darbu šajā amatā uz vēl vienu Parlamenta sasaukuma termiņu. Praksē šādu reģistrēšanas prasību izmantoja, lai pārtrauktu daudzus ilggadējus darba līgumus. Tādēļ tā ir jāatceļ, lai vienus un tos pašus noteikumus piemērotu visiem darba līgumiem, ar kuriem saskaņā tiek maksātas sociālās apdrošināšanas iemaksas un kuri bija spēkā 2008. gada 1. jūlijā. Ņemot vērā, ka attiecīgais grozījums skar darba attiecības pirms Īstenošanas noteikumu stāšanās spēkā, tas būtu jāpiemēro no 2009. gada 14. jūlija,

         IR PIEŅĒMIS ŠĀDU LĒMUMU.
   1. pants
   Īstenošanas noteikumus groza šādi:

               1)

               Īstenošanas noteikumu 3. pantu groza šādi:

                           a)

                           1. un 2. punktu aizstāj ar šādiem punktiem:
                           “1.   Saskaņā ar Nolikuma 18. pantu un mutatis mutandis piemērojot noteikumus, kuri ir izstrādāti, kopīgi vienojoties Kopienu iestādēm (4), kā arī piemērojot šo iestāžu vispārējos izpildes noteikumus (5), tiesības saņemt medicīnas izdevumu, ar grūtniecību vai ar bērna piedzimšanu saistītu izdevumu atmaksu divu trešdaļu apmērā ir šādām personām:

                                       a)

                                       deputātiem un bijušajiem deputātiem, kuri saņem Nolikuma 13. pantā paredzēto pārejas pabalstu vai Nolikuma 14. un 15. pantā minēto pensiju, par viņu pašu izdevumiem, kā arī par izdevumiem, kas radušies viņu laulātajiem vai 58. panta 2. punktā definētajiem pastāvīgajiem partneriem, kuri nav laulātie, un 58. panta 3. punktā definētajiem viņu apgādībā esošajiem bērniem līdz viņi sasniedz 21 gada vecumu vai, vēlākais, 25 gadu vecumu ar noteikumu, ka viņi iegūst vispārizglītojošo vai profesionālo izglītību, ja šie laulātie vai pastāvīgie partneri, kuri nav laulātie, un apgādībā esošie bērni atbilstīgi kādiem citiem noteikumiem vai regulējumam nav tiesīgi izmantot tāda paša veida vai līmeņa maksājumus kā deputāti vai bijušie deputāti;

                                       b)

                                       personām, kurām ir tiesības saņemt apgādnieka zaudējuma pensiju saskaņā ar Nolikuma 17. pantu.

                                 Personas, kuras minētas a) un b) apakšpunktā, var brīvi izvēlēties ārstus, slimnīcas vai klīnikas, kā noteikts Kopīgo noteikumu 19. panta 1. punktā.
                           2.   Šā panta 1. punktā paredzētās atmaksājamās summas sedz no Parlamenta budžeta. Piemēro 1968. gada 29. februāra Regulas (EEK, Euratom, EOTK) Nr. 259/68, ar ko nosaka Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību (6) 72. panta 3. un 4. punktu un Kopīgo noteikumu 20. panta

                           b)

                           pievieno šāduspunktus:
                           “4.   Deputāti un bijušie deputāti, kuri saņem Nolikuma 13. pantā noteikto pārejas pabalstu vai Nolikuma 14. un 15. pantā minēto pensiju, var atteikties no 1. punktā noteiktās medicīnas izdevumu atmaksas. Tādā gadījumā viņi var saņemt divas trešdaļas no veselības apdrošināšanas iemaksām, taču atmaksātās summas kopējais apjoms nedrīkst pārsniegt EUR 400 mēnesī.
                           5.   Deputāti vai bijušie deputāti, kuri saskaņā ar 4. punktu ir atteikušies no medicīnas izdevumu segšanas, var vēlāk savu lēmumu mainīt.
                           6.   Šo noteikumu 4. punktā noteikto summu Prezidijs katru gadu var pielāgot līdz līmenim, kas atbilst gada vidējās atmaksātās summas palielinājuma likmei vienai personai, uz kuru attiecas Eiropas Kopienu ierēdņu kopējā veselības apdrošināšanas shēma.
                           7.   Arī bijušajiem deputātiem, kuri saņem 45. pantā minēto pārejas pabalstu, šo pantu piemēro laika posmā no pirmās dienas pēc pienākumu izpildes pārtraukšanas līdz dienai, kad viņiem ir tiesības saņemt pārejas pabalstu.
                           8.   Arī bijušajiem deputātiem, kuri saņem 49. pantā minēto vecuma pensiju, šo pantu piemēro laika posmā no pirmās dienas pēc pienākumu izpildes pārtraukšanas līdz dienai, kad viņiem ir tiesības saņemt pensiju, ja vien līdz pienākumu izpildes pārtraukšanai ir izpildīti 49. panta 1. punkta nosacījumi.”

               2)

               Īstenošanas noteikumu 10. pantā iekļauj šādu 2.a punktu:
               “2.a   Par parastiem ceļa izdevumiem uzskata arī komiteju vai apakškomiteju priekšsēdētāju ceļa izdevumus par Padomes sanāksmju apmeklējumu.”

               3)

               Īstenošanas noteikumu 13. panta 2. un 3. punktu aizstāj ar šādiem punktiem:
               “2.   Atkāpjoties no 1. punkta, gadījumā, ja ceļo ar automašīnu, deputāti iesniedz iesniegumu, norādot braucienam izmantotās automašīnas reģistrācijas numuru, un gadījumā, ja ceļo ar automašīnu deputāta ievēlēšanas dalībvalstī, norāda nobraukto attālumu un izbraukšanas un ierašanās vietu, vai saistībā ar visiem pārējiem braucieniem ar automašīnu – nobraukto kilometru rādījumu izbraukšanas un ierašanās vietā. Ja brauciena attālums pārsniedz 800 km, šim iesniegumam pievieno apliecinošus dokumentus, kas ļauj noteikt ceļošanas dienu (piemēram, kvīti par degvielas iegādi izbraukšanas vietā vai ceļojuma laikā, kvīti par maksājumu uz automaģistrāles, automašīnas nomas līgumu vai rēķinu utt.).
               Ja brauciens notiek starp Briseli un Strasbūru, vienmēr jāiesniedz apliecinoši dokumenti, kas apstiprina ceļošanas dienu.
               3.   Izdevumus par abonementiem vai kartēm, uz kurām ir norādīts īpašnieka vārds un uzvārds un kuras dod iespēju veikt braucienu par samazinātu cenu, var atmaksāt avansa veidā. Šo avansu izlīdzina, beidzoties abonementa vai kartes termiņam.”

               4)

               Īstenošanas noteikumu 14. pantu groza šādi:

                           a)

                           panta a) un b) apakšpunktu aizstāj ar šādiem apakšpunktiem:

                                       “a)

                                       10. panta 1. punkta b) apakšpunktā minētajos gadījumos – ielūgumu uz pasākumu, kurā deputāts ir piedalījies, vai tā programmu, vai citus apliecinošus dokumentus, kas apstiprina, ka ceļojums ir veikts tikai saistībā ar deputāta pilnvaru īstenošanu, vai 22. panta 2.a punktā minētajā gadījumā – iesniegumu par to, ka ceļojums noticis saistībā ar deputāta pilnvaru īstenošanu;

                                       b)

                                       10. panta 1. punkta c) apakšpunktā minētajos gadījumos – iesniegumu, kurā deputāts apliecina, ka ceļojums ir veikts saistībā ar pilnvaru īstenošanu;”;

                           b)

                           pievieno šādu apakšpunktu:

                                       “d)

                                       10. panta 2.a punktā minētajos gadījumos – ielūgumu no Padomes.”

               5)

               Īstenošanas noteikumu 15. pantu aizstāj ar šādu pantu:
               “15. pants
               Atmaksas apjoms
               Ceļa izdevumus atmaksā, pamatojoties uz faktiskajiem izdevumiem un nepārsniedzot:

                           a)

                           biznesa klases tarifu – lidojuma gadījumā;

                           b)

                           pirmās klases tarifu – ceļojot ar vilcienu vai kuģi;

                           c)

                           EUR 0,49/km, braucot ar automašīnu, un nepieciešamības gadījumā šai cenai pieskaita prāmja vai tamlīdzīga transportlīdzekļa cenu.”

               6)

               Īstenošanas noteikumu 17. panta 4.–7. punktu aizstāj ar šādiem:
               “4.   Kad deputāts sāk pienākumu pildīšanu vai maina dzīvesvietu, viņam paziņo, kuru lidostu, dzelzceļa staciju un tiešāko, t. i., īsāko maršrutu izmantos šo Īstenošanas noteikumu piemērošanas nolūkā.
               5.   Jebkurā laikā deputāts var atbildīgajam dienestam rakstveidā, pamatojot iemeslus, piedāvāt citu maršrutu, kas ļauj ietaupīt laiku vai kas ir ievērojami ērtāks, taču brauciena izmaksas nedrīkst palielināties par vairāk nekā 20 %. Ja šo maršrutu apstiprina, ar to aizstāj 3. punktā noteikto vistiešāko maršrutu.
               Ja šo maršrutu neapstiprina vai ja deputāta piedāvātais maršruts sadārdzina braucienu par vairāk nekā 20 %, jautājumu nodod izskatīšanai ģenerālsekretāram, kas pirms lēmuma pieņemšanas var apspriesties ar kvestoriem.
               6.   Ja braucienā ir pārtraukums, ceļa izdevumus atmaksā, skaitot no pēdējās izbraukšanas vietas. Brauciena pārtraukums ir tāds pārtraukums deputāta ceļā uz kādu no Parlamenta darba vai oficiālu sanāksmju vietām vai no tām, kura ilgums pārsniedz vienu nakti, neskaitot sestdienas, svētdienas un svētku dienas.
               7.   Ja brauciena sākuma punkts vai galamērķis nav deputāta dzīvesvieta vai tās dalībvalsts galvaspilsēta, no kuras viņš ievēlēts, ceļa izdevumus atmaksā apmērā, kas nepārsniedz to izdevumu apmēru, kuri deputātam rastos, braucot uz savu dzīvesvietu vai no tās pa tiešāko, t. i., visīsāko maršrutu.
               8.   Ja ceļošana notiek starp divām darba un/vai sanāksmju vietām, mutatis mutandis piemēro 3. un 7. punktu.
               9.   Šajos Īstenošanas noteikumos izmantotos tarifus atjaunina reizi sešos mēnešos – maijā un novembrī.”

               7)

               Īstenošanas noteikumu 19. pantu groza šādi:

                           a)

                           panta 1. punktu aizstāj ar šādu punktu:
                           “1.   Deputātam par braucieniem Eiropas Savienības teritorijā ir tiesības uz attāluma un ilguma piemaksu, kura paredzēta visu ar braucienu saistīto papildu izdevumu segšanai. Šīs tiesības piemēro tikai saistībā ar pamata braucieniem 18. panta 1. punkta nozīmē.”;

                           b)

                           panta 2. punktu svītro;

                           c)

                           panta 3.–5. punktu aizstāj ar šādiem punktiem:
                           “3.   Šo noteikumu 10. panta 1. punkta b) un c) apakšpunktā minēto braucienu gadījumā vai 18. panta 4. punktā minētajos gadījumos nav tiesību saņemt attāluma un ilguma piemaksu. Šo noteikumu 17. panta 6. punktā minētais vai cita veida brauciena pārtraukums nedod papildu tiesības uz ilguma vai attāluma piemaksu.
                           4.   Attāluma un ilguma piemaksas apmēru nosaka šādi:

                                       a)

                                       braucieniem uz Parlamenta darba vietām – deputāta pilnvaru termiņa sākumā un uz visu termiņu, un to pārskata tikai adreses maiņas gadījumā, neatkarīgi no jebkādām faktiski izmantotā maršruta izmaiņām;

                                       b)

                                       braucieniem uz citām sanāksmju vietām 10. panta 1. punkta a) apakšpunkta, 2. un 2.a. punkta nozīmē – katram braucienam atsevišķi.

                                 5.   Ja deputāta ceļa papildu izdevumi pārsniedz attāluma piemaksas apmēru, viņš, uzrādot apliecinošus dokumentus, var lūgt atmaksāt starpību.”

               8)

               Īstenošanas noteikumu 20. panta 2. punktu aizstāj ar šādu:
               “2.   Summas aprēķina, pamatojoties uz īsāko turpceļu vai atpakaļceļu starp deputāta dzīvesvietas pilsētas centru un sanāksmes vietas galamērķa infrastruktūru.
               Ja aprēķina pamats braucienam ar vilcienu nav zināms vai arī to ir grūti noteikt, par pamatu izmanto aprēķinu braucienam ar automašīnu.”

               9)

               Īstenošanas noteikumu 21. panta 1. punkta d) apakšpunktu aizstāj ar šādu apakšpunktu:

                           “d)

                           par braucienu, kura kopējais ilgums nepārsniedz sešas stundas un kurš pienācīgi pamatotu iemeslu dēļ ietver nakšņošanu – piemaksas apmērs ir vienāds ar 24. pantā paredzētās piemaksas pilnu apmēru, uzrādot apliecinošus dokumentus.”

               10)

               Īstenošanas noteikumu 22. pantu groza šādi:

                           a)

                           panta 2. punktu aizstāj ar šādu punktu:
                           “2.   Šajā saistībā deputātiem ir tiesības, iesniedzot rēķina oriģinālu, lūgt atmaksāt taksometra pakalpojumu, viesnīcas un citas saistītās izmaksas, kas radušās oficiālo pasākumu laikā. Šīs tiesības attiecas arī uz dienu pirms oficiālo pasākumu sākuma un dienu pēc to beigām.”

                           b)

                           iekļauj šādus punktus:
                           “2.a   Ja deputāts dodas uz kādu no Parlamenta darba vietām nedēļā, kurā nenotiek Parlamenta oficiālie pasākumi, atmaksājamie ceļa papildizdevumi ietver ceļa izmaksas, tostarp braucienu ar taksometru turp un atpakaļ posmā starp lidostu vai dzelzceļa staciju un pilsētu, kā arī viesnīcas izmaksas.
                           2.b   Atmaksas pieprasījumiem par braucieniem, kas veikti, lai pasākumā piedalītos pēc deputāta vai Eiropas Parlamenta politiskās grupas ielūguma, pievieno arī citus apliecinošus dokumentus, lai pierādītu, ka brauciens ir noticis tikai saistībā ar deputāta pilnvaru īstenošanu.
                           2.c   Deputāti var apvienot parastos braucienus ar papildbraucieniem.
                           Ja viss apvienotais brauciens notiek Eiropas Savienības teritorijā, to brauciena daļu, kura sākas vai beidzas vienā no Parlamenta darba vai oficiālajām sanāksmju vietām, atmaksā saskaņā ar 10. panta 1. punkta a) apakšpunktu.
                           Ja viena no apvienotā brauciena daļām notiek ārpus Eiropas Savienības teritorijas, papildizdevumus, kuri deputātam papildbrauciena dēļ radušies, nebraucot pa vistiešāko maršrutu, atvelk no viņa papildbrauciena piemaksas saskaņā ar 1. punktu.”

               11)

               Īstenošanas noteikumu 23. pantā esošo punktu pārdēvē par “1.” un pievieno šādus punktus:
               “2.   Ceļa izdevumus, kas rodas pilsētās, izmantojot sabiedrisko transportu (tostarp taksometru), atmaksā, pamatojoties uz parastajiem apliecinošajiem dokumentiem, kādus iesniedz par transportlīdzekļu izmantošanu. Atmaksāto summu dala ar summu par kilometru, kas atmaksājama, braucot ar automašīnu, un iegūto rezultātu atņem no 1. punkta b) apakšpunktā minētā kilometru skaita.
               3.   Ja deputāta 17. panta 2. punktā definētā dzīvesvieta neatrodas viņa ievēlēšanas dalībvalstī, bet citā dalībvalstī un viņš veic braucienus starp dzīvesvietu un ievēlēšanas dalībvalsti, šos braucienus, piemērojot 1. punkta a) un b) apakšpunktu, uzskata par braucieniem viņa ievēlēšanas dalībvalstī.”

               12)

               Īstenošanas noteikumu 24. panta 1. punktam pievieno šādu daļu:
               “Parlamenta ārējiem pasākumiem paredzēto nedēļu laikā deputātiem ir tiesības saņemt dienas naudu par ne vairāk kā trim dienām, izņemot, ja piemaksa ir maksājama saskaņā ar a) un b) apakšpunktu, un izņemot īpašus apstākļus, kas paredzēti Prezidija 2009. gada 19. oktobra lēmumā.”

               13)

               Īstenošanas noteikumu 33. pantu groza šādi:

                           a)

                           panta 4. punktu aizstāj ar šādu punktu:
                           “4.   Šo noteikumu 34. pantā minēto personīgo līdzstrādnieku pakalpojumu izmantošanas izmaksu maksimālais atmaksāšanas apmērs mēnesī ir EUR 17 864. No 2010. gada 1. maija šī summa ir EUR 19 364.”;

                           b)

                           pievieno šādu punktu:
                           “5.a   Finanšu gada beigās uzkrāto 4. punktā paredzētās mēneša summas neizmantoto atlikumu pārnes uz nākamo finanšu gadu, nepārsniedzot minētajā punktā norādīto maksimālo mēneša summu.”

               14)

               Īstenošanas noteikumu 36. panta 6. punktu aizstāj ar šādu punktu:
               “6.   Vajadzības gadījumā Parlaments saistībā ar darba līgumu un pēc deputāta pieprasījuma var izmaksāt avansu par 4. un 5. punktā minētajiem maksājumiem.
               Avansu var izmantot arī, lai segtu izdevumus, kas radušies vietējiem palīgiem, veicot īsus braucienus. Šādā gadījumā tos izmaksā uz vienotas likmes pamata, nepārsniedzot EUR 100 vienam palīgam mēnesī. Ja izdevumi pārsniedz šo maksimālo summu, pilnvarotais maksātājs reizi ceturksnī iesniedz šos izdevumus apliecinošus dokumentus. Izņēmuma gadījumā šos apliecinošos dokumentus var aizstāt ar deklarāciju.
               Par šāda avansa izlīdzināšanu pilnībā atbild pilnvarotais maksātājs un to veic, ievērojot šos īstenošanas noteikumus un piemērojamos valsts tiesību aktus.”

               15)

               Īstenošanas noteikumu 41. pantu groza šādi:

                           a)

                           panta 1. un 2. punktu aizstāj ar šādiem punktiem:
                           “1.   Ja ir noslēgts līgums par pakalpojumu sniegšanu, kas paredzēts 34. panta 1. punkta b) apakšpunktā vai 34. panta 5. punktā, deputāts vai pilnvarotais maksātājs viņa vārdā, iesniedzot izdevumu segšanas pieprasījumu, atbildīgajam dienestam nosūta:

                                       a)

                                       tā pakalpojumu sniegšanas līguma kopiju, kuru deputāts ir noslēdzis ar pakalpojumu sniedzēju un kurā ir skaidri noteikti sniedzamie pakalpojumi;

                                       b)

                                       tā līguma kopiju, ko deputāts ir noslēdzis ar paša izraudzīto pilnvaroto maksātāju.

                                 2.   Pakalpojumu sniegšanas izdevumus sedz, ja deputāts atbildīgajam dienestam iesniedz rēķinu vai maksājumu deklarāciju, kurā detalizēti izklāstīti attiecīgā pakalpojumu sniedzēja faktiski sniegtie pakalpojumi.
                           Pakalpojumu sniedzējs apliecina, ka iesniegtie rēķini vai maksājumu deklarācijas atbilst piemērojamiem valsts tiesību aktiem, īpaši PVN jomā, attiecībā uz regulāru pakalpojumu sniegšanu. Ja šiem pakalpojumiem PVN nepiemēro, pakalpojumu sniedzējs norāda šā atbrīvojuma juridisko pamatu un apliecina, ka ir izpildītas visas valsts tiesību aktos viņam uzliktās saistības.
                           Maksimālā summa, kādu sedz par pakalpojumu sniegšanu, nedrīkst pārsniegt 25 % no 33. panta 4. punktā paredzētās summas. Šo summu iespējams izmantot uz kumulatīva vai ikgadēja pamata.”;

                           b)

                           panta 3. un 4. punktu svītro.

               16)

               Īstenošanas noteikumu 42. pantu aizstāj ar šādu pantu:
               “42. pants
               Ārkārtas izdevumi
               Ja vietējais palīgs, ar kuru ir noslēgts darba līgums, ilgāk nekā trīs mēnešus ir grūtniecības un dzemdību atvaļinājumā vai ir smagi slims, tad sākot no trešā prombūtnes mēneša, to daļu no viņa aizvietošanas izmaksām, ko saskaņā ar piemērojamo valsts sociālās drošības sistēmu darbiniekam maksājamie pabalsti nesedz, var segt papildus 33. panta 4. punktā minētajai summai. Pilnvarotais maksātājs iesniedz atbildīgajam dienestam pieprasījumu segt minētās izmaksas, un to paraksta arī deputāts.”

               17)

               Īstenošanas noteikumu 44. pantu groza šādi:

                           a)

                           nosaukumu aizstāj ar šādu tekstu:
                           “Iespēja izmantot iekšējos pakalpojumus un materiālo labumu finansēšana”;

                           b)

                           panta 1. punktu aizstāj ar šādu punktu:
                           “1.   Prezidijs pieņem noteikumus par deputātu iespēju izmantot iekšējos pakalpojumus un par materiālo labumu finansēšanu, bet īpaši par to, kā:

                                       —

                                       deputāti izmanto dienesta automašīnas,

                                       —

                                       deputātu birojus aprīko ar mēbelēm,

                                       —

                                       deputātiem nodrošina informātikas un sakaru iekārtas,

                                       —

                                       deputātiem piegādā biroja preces,

                                       —

                                       deputāti un politiskās grupas izmanto Eiropas Parlamenta informācijas birojos viņiem paredzētās biroju telpas,

                                       —

                                       rīkojas ar deputātu dokumentiem, kas dāvinājumu vai novēlējumu veidā atstāti kādam institūtam, sabiedriskai organizācijai vai fondam,

                                       —

                                       deputātu, kuru pilnvaru termiņš ir beidzies sasaukuma laikā, personiskās lietošanas priekšmetus, kas atrodas Briseles un Strasbūras birojā, pārved uz viņu mītnes valsti,

                                       —

                                       izmanto dienesta velosipēdus,

                                       —

                                       deputātiem nodrošina valodu un informātikas kursus,

                                       —

                                       deputāti izmanto Medicīniskās aprūpes dienesta pakalpojumus.”

               18)

               Īstenošanas noteikumu 78. pantu groza šādi:

                           a)

                           panta 1. punktu svītro;

                           b)

                           panta 3. punktu aizstāj ar šādu punktu:
                           “3.   Atkāpjoties no 43. panta d) apakšpunkta, līgumus, kas tieši vai netieši noslēgti ar deputātu ģimenes locekļiem pirms 2008. gada 1. jūlija, var pēc Nolikuma stāšanās spēkā paturēt spēkā uz pārejas posmu, kas atbilst Parlamenta sasaukumam, ja vien pienācīgi ir ievērotas attiecīgās nodokļu un sociālās drošības saistības.
                           Deputātiem finansiālo interešu deklarācijā ir jāsniedz precīza informācija par visiem šādiem tieši vai netieši noslēgtiem līgumiem.”

         2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šis lēmums stājas spēkā tajā pašā dienā, izņemot šādus noteikumus:

               a)

               1. panta 1. punkta a) apakšpunktu, 13. punktu, 15. punkta a) apakšpunktu un 18. punkta b) apakšpunktu, kurus piemēro no 2009. gada 14. jūlija;

               b)

               1. panta 4. punkta a) apakšpunktu (ciktāl tas attiecas uz Īstenošanas noteikumu 14. panta a) apakšpunktu), 10. panta a) un b) apakšpunktu (ciktāl tie attiecas uz Īstenošanas noteikumu 22. panta 2.a un 2.c punktu), 11. pantu (ciktāl tas attiecas uz Īstenošanas noteikumu 23. panta 2. punktu), 12. pantu, 14. pantu un 16. pantu, kurus piemēro no 2010. gada 1. janvāra.

      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

      (2)  Eiropas Parlamenta Prezidija 2008. gada 19. maija un 9. jūlija lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).

      (3)  Padomes 2009. gada 23. decembra Regula (ES, Euratom) Nr. 1296/2009, ar ko no 2009. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV L 348, 29.12.2009., 10. lpp.).

      (4)  Kopīgie noteikumi par Eiropas Kopienu ierēdņu apdrošināšanu slimības gadījumiem, ko pieņēmušas visas iestādes (savstarpējo vienošanos ir apstiprinājis Eiropas Kopienu Tiesas priekšsēdētājs 2005. gada 24. novembrī), kuri ir paredzēti 72. pantā Padomes 1968. gada 29. februāra Regulā (EEK, Euratom, EOTK) Nr. 259/68, ar ko nosaka Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību, kā arī paredz īpašus pagaidu noteikumus Komisijas ierēdņiem (OV L 56, 4.3.1968., 1. lpp.).

      (5)  Komisijas 2007. gada 2. jūlija lēmums, ar kuru paredz vispārējus izpildes noteikumus medicīnas izdevumu atmaksai.

      (6)  OV L 56, 4.3.1968., 1. lpp.”;


title: Politikas un drošības Komitejas Lēmums EUJUST LEX/1/2009 ( 2009. gada 3. jūlijs ), ar ko ieceļ amatā Eiropas Savienības Integrētās tiesiskuma misijas Irākā ( EUJUST LEX ) vadītāju

text:
               4.8.2009

               LV

               Eiropas Savienības Oficiālais Vēstnesis

               L 202/82

      POLITIKAS UN DROŠĪBAS KOMITEJAS LĒMUMS EUJUST LEX/1/2009
   (2009. gada 3. jūlijs),
   ar ko ieceļ amatā Eiropas Savienības Integrētās tiesiskuma misijas Irākā (EUJUST LEX) vadītāju
   (2009/596/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta 3. daļu,
   ņemot vērā Padomes Vienoto rīcību 2009/475/KĀDP (2009. gada 11. jūnijs) par Eiropas Savienības Integrēto tiesiskuma misiju Irākā, EUJUST LEX
       (1), un jo īpaši tās 9. panta 2. punktu,
   tā kā:

               (1)

               Padome 2009. gada 11. jūnijā pieņēma Vienoto rīcību 2009/475/KĀDP par Eiropas Savienības Integrēto tiesiskuma misiju Irākā, EUJUST LEX. Minētās vienotās rīcības termiņš beidzas 2010. gada 30. jūnijā.

               (2)

               Vienotās rīcības 2009/475/KĀDP 9. panta 2. punktā paredzēts pilnvarojums Politikas un drošības komitejai (PDK) pieņemt lēmumus par misijas vadītāja iecelšanu amatā.

               (3)

                  Stephen WHITE kungs būtu jāieceļ misijas EUJUST LEX vadītāja amatā uz laiku līdz 2009. gada 31. decembrim,

         IR NOLĒMUSI ŠĀDI.
   1. pants

      Stephen WHITE kungs ar šo tiek iecelts Eiropas Savienības Integrētās tiesiskuma misijas Irākā (EUJUST LEX) vadītāja amatā no 2009. gada 1. jūlija.
   2. pants
   Šis lēmums stājas spēkā tā pieņemšanas dienā.
   To piemēro līdz 2009. gada 31. decembrim.

      Briselē, 2009. gada 3. jūlijā

            Politikas un drošības komitejas vārdā –

            priekšsēdētājs

         O. SKOOG

      (1)  OV L 156, 19.6.2009., 57. lpp.


title: Dalībvalstu valdību pārstāvju lēmums (1977. gada 5. aprīlis) par Revīzijas palātas pagaidu atrašanās vietu

text:
Svarīgs juridisks paziņojums

|

41977D0323

Oficiālais Vēstnesis L 104 , 28/04/1977 Lpp. 0040 - 0040

		Dalībvalstu valdību pārstāvju lēmums(1977. gada 5. aprīlis)par Revīzijas palātas pagaidu atrašanās vietu(77/323/EEK, Euratom, EOTK)DALĪBVALSTU VALDĪBU PĀRSTĀVJI,ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 37. pantu;ņemot vērā Dalībvalstu valdību pārstāvju Lēmumu (1965. gada 8. aprīlis) par dažu Kopienu iestāžu un struktūrvienību pagaidu atrašanās vietu [1], un jo īpaši tā 10. pantu,ņemot vērā Komisijas atzinumu,tā kā, neskarot Eiropas Ogļu un tērauda kopienas dibināšanas līguma 77. panta, Eiropas Ekonomikas kopienas dibināšanas līguma 216. panta un Eiropas Atomenerģijas kopienu dibināšanas līguma 189. panta piemērošanu, jānodrošina pagaidu darba vieta Revīzijas palātai, kas nodibināta ar 1975. gada 22. jūlija Līgumu, kurš groza dažus finanšu noteikumus Eiropas Kopienu dibināšanas līgumā un līgumā par vienotas Eiropas Kopienu Padomes un vienotas Eiropas Kopienu Komisijas izveidi,IR PIEŅĒMUŠI ŠĀDU LĒMUMU.1. pantsRevīzijas palāta atrodas Luksemburgā, kas ir tās pagaidu darba vieta, kā to nosaka Dalībvalstu valdību pārstāvju Lēmums (1965. gada 8. aprīlis) par dažu Kopienu iestāžu un struktūrvienību pagaidu atrašanās vietu.2. pantsŠis lēmums stājas spēkā tajā pašā dienā kā 1975. gada 22. jūlija Līgums, kas groza dažus finanšu noteikumus Eiropas Kopienu dibināšanas līgumā un līgumā par vienotas Eiropas Kopienu Padomes un vienotas Eiropas Kopienu Komisijas izveidi.Luksemburgā, 1977. gada 5. aprīlīPriekšsēdētājsD. Owen[1] OV L 152, 13.7.1967., 18. lpp.--------------------------------------------------


title: Eiropas Parlamenta Prezidija Lēmums ( 2011. gada 23. marts un 14. novembris ), ar ko groza Eiropas Parlamenta deputātu nolikuma īstenošanas noteikumus

text:
               16.11.2011

               LV

               Eiropas Savienības Oficiālais Vēstnesis

               C 335/12

         EIROPAS PARLAMENTA PREZIDIJA LĒMUMS
   (2011. gada 23. marts un 14. novembris),
   ar ko groza Eiropas Parlamenta deputātu nolikuma īstenošanas noteikumus
   2011/C 335/07
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 8. un 23. pantu,
   tā kā:

               (1)

               ja deputāti Parlamenta darba vietās izmanto taksometrus nedēļās, kurās Parlamenta darbs oficiāli nenotiek, maksa par šiem pakalpojumiem būtu jāatlīdzina tāpat kā par braucienu ar taksometru parastajās Parlamenta darba nedēļās;

               (2)

               ja deputāti dodas braucienā ārpus Eiropas Savienības teritorijas, lai piedalītos oficiālā pasākumā, tiem bieži ir jāsedz maksa par vīzu un citi saistīti izdevumi. Ņemot vērā, ka šīs izmaksas rodas oficiālas darbības laikā, būtu atbilstoši tās atlīdzināt deputātiem, ja tie iesniedz vajadzīgos apliecinošos dokumentus. Šīs izmaiņas reglamentā būtu jāpiemēro no 2012. gada 1. janvāra, lai nodrošinātu vienādu kārtību attiecībā uz visiem konkrētajā gadā veiktajiem braucieniem;

               (3)

               noteiktos apstākļos, kas radušies oficiālo braucienu laikā, deputāti ir tiesīgi saņemt repatriācijas izdevumu atmaksu. Ņemot vērā, ka repatriācijas dēļ turklāt var rasties saistītas izmaksas, būtu pareizi noteikt, ka jāatlīdzina arī šīs izmaksas. Lai izpildītu šo pienākumu, Parlamentam vajadzētu iegādāties apdrošināšanas polisi. Apdrošināšanas polisei vajadzētu stāties spēkā attiecīgā noteikuma piemērošanas dienā;

               (4)

               ja saskaņā ar attiecīgajā dalībvalstī vispāratzīto praksi deputāti ir piekrituši saviem vietējiem palīgiem maksāt atlaišanas pabalstus, kas pārsniedz obligāto minimumu, viņi, lai segtu attiecīgos izdevumus, var uzdot savam pilnvarotajam maksātājam rezervēt parlamentārās palīdzības piemaksas līdzekļus un pārnest tos uz nākamajiem finanšu gadiem, ja vien ir ievēroti vairāki nosacījumi. Šā lēmuma attiecīgais noteikums būtu jāpiemēro no 2009. gada 14. jūlija,

         IR PIEŅĒMIS ŠO LĒMUMU.
   1. pants
   Eiropas Parlamenta deputātu nolikuma īstenošanas noteikumus (2) groza šādi.

               1.

               Noteikumu 22. panta 2.a punktu aizstāj ar šādu:
               “2.a   Ja deputāts dodas uz kādu no Parlamenta darba vietām nedēļā, kurā Parlamenta darbs oficiāli nenotiek, atmaksājamie ceļa papildizdevumi ietver ceļa izmaksas, tostarp par braucienu ar taksometru, atbilstīgi ierobežojumiem, kas noteikti Prezidija noteikumos par dienesta automašīnu lietošanu Eiropas Parlamenta deputātu vajadzībām, kā arī viesnīcas izmaksas.”;

               2.

               Noteikumu 24. panta 3. punktam pievieno šādu apakšpunktu:

                           “(ba)

                           atlīdzību par vīzas izmaksām un saistītiem izdevumiem, ja tie uzrāda apliecinošus dokumentus;”;

               3.

               Noteikumu 29. pantu groza šādi:

                           a)

                           panta nosaukumu aizstāj ar šādu:
                           “Palīdzība deputātiem oficiālo braucienu laikā”;

                           b)

                           panta 1. punktu aizstāj ar šādu:
                           “1.   Deputātam, kurš 10. panta 1. punkta a) apakšpunktā vai 10. panta 2. un 2.a punktā minētā brauciena laikā smagi saslimst, cieš nelaimes gadījumā vai saskaras ar neparedzētiem apstākļiem, kas liedz braucienam norisināties netraucēti, ir tiesības uz Parlamenta palīdzību. Minētā palīdzība ietver repatriācijas organizēšanu un atbildības uzņemšanos par visu ar to saistīto izmaksu segšanu. Deputāts vai nepieciešamības gadījumā viņa pārstāvis var lūgt nodrošināt repatriāciju uz vienu no Parlamenta darba vietām vai uz viņa dzīvesvietu.”;

                           c)

                           panta 3. punktu aizstāj ar šādu:
                           “3.   Parlaments pilda tā palīdzības saistības, iegādājoties apdrošināšanas polisi. Šā panta 1. un 2. punktā minētās deputātu tiesības īsteno saskaņā ar apdrošināšanas polises noteikumiem.”;

                           d)

                           pievieno šādu punktu:
                           “4.   Apdrošināšanas polise sedz inter alia šādas palīdzības sniegšanas izmaksas:

                                       —

                                       palīdzību deputāta smagas slimības, nelaimes gadījumā un nāves gadījumā,

                                       —

                                       palīdzību un priekšlaicīgu atgriešanos dabas katastrofas, būtisku sabiedriskās kārtības traucējumu, deputāta ģimenes locekļa smagas slimības vai nāves gadījumā,

                                       —

                                       loģistikas un administratīvu palīdzību dokumentu zaudējuma vai zādzības gadījumā,

                                       —

                                       palīdzību pret deputātu sāktas tiesvedības gadījumā,

                                       —

                                       dzīvības un nelaimes gadījumu papildu apdrošināšanu (atlikusī maksājuma summa).”

               4.

               Noteikumu 40. pantam pievieno šādu punktu:
               “5.   Lai segtu ar darba līguma izbeigšanu saistītos izdevumus, ko nevar atlīdzināt saskaņā ar 1.–4. punktu, deputāti var uzdot savam pilnvarotajam maksātājam rezervēt līdzekļus no 33. panta 4. punktā minētās summas un pārnest tos uz nākamajiem finanšu gadiem, ja vien ir ievēroti turpmāk minētie nosacījumi:

                           a)

                           deputāts atbilstošā rakstiskā dokumentā ir apliecinājis, ka ārpus Eiropas Parlamenta un ar Eiropas Parlamenta deputātiem nesaistīti nozarē, uz kuru attiecas darba līgums, pastāv vispāratzīta prakse maksāt atlaišanas pabalstus, kas pārsniedz obligāto minimumu;

                           b)

                           vietējā palīga darba līgumā ir vienošanās par atlaišanas pabalsta summām, kuras atbilst saskaņā ar a) apakšpunktu noteiktajai praksei. Nekādā gadījumā saskaņotās summas nevar būt lielākas kā viena mēneša alga par katru nostrādāto gadu;

                           c)

                           šīs rezervētās summas deklarē par katru darbinieku, kad notiek ikgadējā izlīdzināšanas procedūra saskaņā ar 39. pantu. Pilnvarotais maksātājs atver atsevišķu šiem līdzekļiem paredzētu bankas kontu un katru gadu izlīdzināšanas nolūkā iesniedz bankas pārskatu. Katrā finanšu gadā pilnvarotais maksātājs var rezervēt tikai tādas summas, kas atbilst nodarbinātības laikposmiem no pašreizējā sasaukuma sākuma līdz attiecīgā finanšu gada beigām vai, ja līgums beidzas attiecīgajā gadā, līdz līguma beigām. Ikgadējās izlīdzināšanas procedūras laikā uzrāda uzkrājumu ienākumus no rezervētajām summām. Visus pārpalikumus vai neizmantotās summas atmaksā atpakaļ Parlamentam reizi gadā un beidzoties attiecīgajam darba līgumam.”

         2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro tajā pašā dienā, izņemot šādus noteikumus:

               a)

               noteikumu 1. panta 2. punktu piemēro no 2012. gada 1. janvāra;

               b)

               noteikumu 1. panta 4. punktu piemēro no 2009. gada 14. jūlija.

      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

      (2)  Prezidija 2008. gada 19. maija un 9. jūlija lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).


title: Padomes Lēmums 2012/326/KĀDP ( 2012. gada 25. jūnijs ), ar ko pagarina pilnvaru termiņu Eiropas Savienības īpašajam pārstāvim Dienvidkaukāzā un saistībā ar krīzi Gruzijā

text:
               26.6.2012

               LV

               Eiropas Savienības Oficiālais Vēstnesis

               L 165/53

         PADOMES LĒMUMS 2012/326/KĀDP
   (2012. gada 25. jūnijs),
   ar ko pagarina pilnvaru termiņu Eiropas Savienības īpašajam pārstāvim Dienvidkaukāzā un saistībā ar krīzi Gruzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 25. augustā pieņēma Lēmumu 2011/518/KĀDP (1), ar ko Philippe LEFORT kungs tiek iecelts par Eiropas Savienības īpašo pārstāvi (ESĪP) Dienvidkaukāzā un saistībā ar krīzi Gruzijā. ESĪP pilnvaru termiņš beigsies 2012. gada 30. jūnijā.

               (2)

               ESĪP pilnvaru termiņš būtu jāpagarina vēl par 12 mēnešiem.

               (3)

               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo ESĪP Dienvidkaukāzā un saistībā ar krīzi Gruzijā Philippe LEFORT kunga pilnvaru termiņš tiek pagarināts līdz 2013. gada 30. jūnijam. ESĪP pilnvaras var tikt izbeigtas agrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma pieņem šādu lēmumu.
   2. pants
   Politikas mērķi
   ESĪP pilnvaru pamatā ir Savienības politikas mērķi attiecībā uz Dienvidkaukāzu, ietverot mērķus, kas noteikti 2008. gada 1. septembra Eiropadomes ārkārtas Briseles sanāksmes secinājumos un 2008. gada 15. septembrī, kā arī 2012. gada 27. februārī pieņemtajos Padomes secinājumos. Minētie mērķi ietver:

               a)

               saskaņā ar pastāvošajiem mehānismiem, tostarp Eiropas Drošības un sadarbības organizāciju (EDSO) un tās Minskas grupu, novērst konfliktus reģionā, sekmēt reģiona konfliktu (tostarp krīzes Gruzijā un Kalnu Karabahā) noregulējumu miermīlīgiem līdzekļiem (veicinot bēgļu un valsts robežās pārvietotu personu atgriešanos un ar citiem piemērotiem līdzekļiem) un atbalstīt šāda noregulējuma īstenošanu atbilstīgi starptautisko tiesību principiem;

               b)

               lietišķi sadarboties ar galvenajiem reģionā ieinteresētajiem darbību veicējiem;

               c)

               mudināt un atbalstīt turpmāku sadarbību starp Armēniju, Azerbaidžānu un Gruziju, un attiecīgā gadījumā to kaimiņvalstīm;

               d)

               stiprināt Savienības darbību efektivitāti un pamanāmību reģionā.

         3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               izvērst kontaktus ar reģiona valstu valdībām, parlamentiem, citiem svarīgiem politiskiem dalībniekiem, tiesu iestādēm un pilsonisko sabiedrību;

               b)

               mudināt reģiona valstis sadarboties, risinot reģiona jautājumus, kas rada kopīgu ieinteresētību, piemēram, kopīgus drošības apdraudējumus, terorisma, nelegālas tirdzniecības un organizētas noziedzības apkarošanu;

               c)

               sekmēt konfliktu noregulējumu miermīlīgā ceļā saskaņā ar starptautisko tiesību principiem un veicināt šāda noregulējuma īstenošanu ciešā sadarbībā ar Apvienoto Nāciju Organizāciju, EDSO un tās Minskas grupu;

               d)

               ņemot vērā krīzi Gruzijā:

                           i)

                           palīdzēt sagatavoties starptautiskajām apspriedēm, kas notiek saskaņā ar 2008. gada 12. augusta vienošanās (“Ženēvas starptautiskās apspriedes”) 6. punktu un tās 2008. gada 8. septembra īstenošanas pasākumiem, tostarp par reģiona drošības un stabilitātes pasākumiem; bēgļu un iekšzemē pārvietoto personu jautājumiem, pamatojoties uz starptautiski atzītiem principiem, un jebkādiem citiem jautājumiem pēc pušu savstarpējas vienošanās;

                           ii)

                           palīdzēt noteikt Savienības nostāju un ESĪP līmenī pārstāvēt to i) apakšpunktā minētajās apspriedēs; un

                           iii)

                           veicināt 2008. gada 12. augusta vienošanās un tās 2008. gada 8. septembra īstenošanas pasākumu īstenošanu;

               e)

               veicināt uzticības veicināšanas pasākumu izstrādi un īstenošanu;

               f)

               vajadzības gadījumā palīdzēt sagatavot Savienības ieguldījumus konflikta iespējama noregulējuma īstenošanā;

               g)

               izvērst Savienības dialogu ar galvenajiem reģionā ieinteresētajiem dalībniekiem;

               h)

               palīdzēt Savienībai turpināt izstrādāt vispārēju Dienvidkaukāza politiku;

               i)

               saistībā ar šajā pantā minētajām darbībām sekmēt Savienības cilvēktiesību politikas un cilvēktiesību jomā izstrādāto ES pamatnostādņu īstenošanu, īpaši bērnu un sieviešu cilvēktiesību īstenošanu konfliktu skartās zonās, konkrēti – pārraugot norises šajā jomā un risinot konstatētās problēmas.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar Eiropas Ārējās darbības dienestu (EĀDD) un tā attiecīgajām struktūrām.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2012. gada 1. jūlija līdz 2013. gada 30. jūnijam ir EUR 2 000 000.
   2.   Izdevumus, ko finansē no 1. punktā noteiktās summas, var veikt no 2012. gada 1. jūlija. Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Minētajam norīkotajam personālam atalgojumu maksā attiecīgā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmēju pusi vai uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   ES klasificētas informācijas drošība
   ESĪP un ESĪP komandas locekļi ievēro drošības principus un minimuma standartus, kas ir noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, lai ESĪP var piekļūt jebkurai attiecīgai informācijai.
   2.   Savienības delegācijas reģionā un/vai dalībvalstis attiecīgos gadījumos nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               izveidojot misijai paredzētu drošības plānu, kura pamatā ir EĀDD norādes un kurā ietverti misijai pielāgoti fiziski, organizatoriski un procesuāli drošības pasākumi, vadības pasākumi saistībā ar personāla drošu pārvietošanos uz misijas teritoriju un minētajā teritorijā un pasākumi drošības negadījumu novēršanai, un paredzot ārkārtas situāciju plānu un misijas evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgā drošības apmācībā, kuras pamatā ir riska izvērtējuma pakāpe, ko misijas teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus PDK un AP. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc PDK vai AP ieteikuma ESĪP var sniegt ziņojumus Ārlietu padomei.
   12. pants
   Koordinācija
   1.   ESĪP veicina Savienības darbības vienotību, konsekvenci un efektivitāti un palīdz nodrošināt, lai visas Savienības un dalībvalstu darbības būtu saskaņotas Savienības politisko mērķu sasniegšanai. ESĪP darbības saskaņo ar Komisijas darbībām. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem, kas dara visu iespējamo, lai palīdzētu ESĪP īstenot pilnvaras. ESĪP ciešā sadarbībā ar Savienības delegācijas Gruzijā vadītāju sniedz Eiropas Savienības Pārraudzības misija Gruzijā (EUMM Georgia) vadītājam vietējus politiskus norādījumus. ESĪP un EUMM Georgia civilās operācijas komandieris vajadzības gadījumos savstarpēji apspriežas. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2012. gada decembra beigām iesniedz Padomei, AP un Komisijai progresa ziņojumu un ESĪP pilnvaru termiņa beigās – visaptverošu pilnvaru īstenošanas ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Luksemburgā, 2012. gada 25. jūnijā

            Padomes vārdā –

            priekšsēdētāja

         C. ASHTON

      (1)  OV L 221, 27.8.2011., 5. lpp.

      (2)  OV L 141, 27.5.2011., 17. lpp.


title: 2014/298/ES: Komisijas Lēmums ( 2014. gada 22. maijs ), ar ko apstiprina, ka Īrijai tiek piemēroti attiecīgie nolīgumi par atpakaļuzņemšanu starp Savienību un Ķīnas Tautas Republikas Makao Īpašās Pārvaldes Apgabalu, Albānijas Republiku, Šrilankas Demokrātisko Sociālistisko Republiku, Krievijas Federāciju, Melnkalnes Republiku, Serbijas Republiku, Bosniju un Hercegovinu, bijušo Dienvidslāvijas Maķedonijas Republiku, Moldovas Republiku, Pakistānas Islāma Republiku un Gruziju

text:
               23.5.2014

               LV

               Eiropas Savienības Oficiālais Vēstnesis

               L 155/22

         KOMISIJAS LĒMUMS
   (2014. gada 22. maijs),
   ar ko apstiprina, ka Īrijai tiek piemēroti attiecīgie nolīgumi par atpakaļuzņemšanu starp Savienību un Ķīnas Tautas Republikas Makao Īpašās Pārvaldes Apgabalu, Albānijas Republiku, Šrilankas Demokrātisko Sociālistisko Republiku, Krievijas Federāciju, Melnkalnes Republiku, Serbijas Republiku, Bosniju un Hercegovinu, bijušo Dienvidslāvijas Maķedonijas Republiku, Moldovas Republiku, Pakistānas Islāma Republiku un Gruziju

      (2014/298/ES)

   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 331. panta 1. punktu,
   tā kā:

               (1)

               Savienība noslēdza nolīgumus par atpakaļuzņemšanu ar Ķīnas Tautas Republikas Makao Īpašās Pārvaldes Apgabalu (Padomes Lēmums 2004/424/EK (1)), Albānijas Republiku (Padomes Lēmums 2005/809/EK (2)), Šrilankas Demokrātisko Sociālistisko Republiku (Padomes Lēmums 2005/372/EK (3)), Krievijas Federāciju (Padomes Lēmums 2007/341/EK (4)), Melnkalnes Republiku (Padomes Lēmums 2007/818/EK (5)), Serbijas Republiku (Padomes Lēmums 2007/819/EK (6)), Bosniju un Hercegovinu (Padomes Lēmums 2007/820/EK (7)), bijušo Dienvidslāvijas Maķedonijas Republiku (Padomes Lēmums 2007/817/EK (8)), Moldovas Republiku (Padomes Lēmums 2007/826/EK (9)), Pakistānas Islāma Republiku (Padomes Lēmums 2010/649/ES (10)) un Gruziju (Padomes Lēmums 2011/118/ES (11)).

               (2)

               Saskaņā ar 1. un 2. pantu Protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, Īrija nepiedalījās lēmumu pieņemšanā par attiecīgajiem atpakaļuzņemšanas nolīgumiem, un tai šie lēmumi nav saistoši un nav jāpiemēro.

               (3)

               Saskaņā ar minētā protokola 4. pantu Īrija ar 2013. gada 11. decembra vēstuli paziņoja Komisijai par savu vēlmi pieņemt saistības saskaņā ar šiem nolīgumiem.

               (4)

               Komisijai rakstveidā ir jāinformē attiecīgās trešās valstis par Īrijas lēmumu pieņemt saistības saskaņā ar attiecīgajiem nolīgumiem,

         IR PIEŅĒMUSI ŠO LĒMUMU.
   1. pants
   Saskaņā ar šo lēmumu Īrijai piemēro šādus nolīgumus par atpakaļuzņemšanu, ko noslēgusi Savienība:

               a)

               nolīgums ar Ķīnas Tautas Republikas Makao Īpašās Pārvaldes Apgabalu, kas noslēgts ar Lēmumu 2004/424/EK;

               b)

               nolīgums ar Albānijas Republiku, kas noslēgts ar Lēmumu 2005/809/EK;

               c)

               nolīgums ar Šrilankas Demokrātisko Sociālistisko Republiku, kas noslēgts ar Lēmumu 2005/372/EK;

               d)

               nolīgums ar Krievijas Federāciju, kas noslēgts ar Lēmumu 2007/341/EK;

               e)

               nolīgums ar Melnkalnes Republiku, kas noslēgts ar Lēmumu 2007/818/EK;

               f)

               nolīgums ar Serbijas Republiku, kas noslēgts ar Lēmumu 2007/819/EK;

               g)

               nolīgums ar Bosniju un Hercegovinu, kas noslēgts ar Lēmumu 2007/820/EK;

               h)

               nolīgums ar bijušo Dienvidslāvijas Maķedonijas Republiku, kas noslēgts ar Lēmumu 2007/817/EK;

               i)

               nolīgums ar Moldovas Republiku, kas noslēgts ar Lēmumu 2007/826/EK;

               j)

               nolīgums ar Pakistānas Islāma Republiku, kas noslēgts ar Lēmumu 2010/649/ES;

               k)

               nolīgums ar Gruziju, kas noslēgts ar Lēmumu 2011/118/ES.

         2. pants
   Komisija paziņo ikvienai trešai valstij, kas ir 1. pantā minēto nolīgumu līgumslēdzējas puses, ka attiecīgo nolīgumu, kas noslēgts ar šo trešo valsti, piemēro Īrijai.
   Katru attiecīgo nolīgumu Īrijai piemēro no otrā mēneša pirmās dienas pēc tam, kad no minētās trešās valsts ir saņemts paziņojums.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 22. maijā

            Komisijas vārdā –

            priekšsēdētājs

         José Manuel BARROSO

      (1)  Padomes 2004. gada 21. aprīļa Lēmums 2004/424/EK par Nolīguma noslēgšanu starp Eiropas Kopienu un Ķīnas Tautas Republikas Makao Īpašās Pārvaldes Apgabalu par tādu personu atpakaļuzņemšanu, kuras attiecīgā teritorijā uzturas neatļauti (OV L 143, 30.4.2004., 97. lpp.).

      (2)  Padomes 2005. gada 7. novembra Lēmums 2005/809/EK, lai noslēgtu Nolīgumu starp Eiropas Kopienu un Albānijas Republiku par tādu personu atpakaļuzņemšanu, kuras uzturas nelikumīgi (OV L 304, 23.11.2005., 14. lpp.).

      (3)  Padomes 2005. gada 3. marta Lēmums 2005/372/EK par Nolīguma noslēgšanu starp Eiropas Kopienu un Šrilankas Demokrātisko Sociālistisko Republiku par tādu personu atpakaļuzņemšanu, kas uzturas nelikumīgi (OV L 124, 17.5.2005., 41. lpp.).

      (4)  Padomes 2007. gada 19. aprīļa Lēmums 2007/341/EK, lai noslēgtu Nolīgumu starp Eiropas Kopienu un Krievijas Federāciju par atpakaļuzņemšanu (OV L 129, 17.5.2007., 38. lpp.).

      (5)  Padomes 2007. gada 8. novembra Lēmums 2007/818/EK, lai noslēgtu Nolīgumu starp Eiropas Kopienu un Melnkalnes Republiku par tādu personu atpakaļuzņemšanu, kuras uzturas nelikumīgi (OV L 334, 19.12.2007., 25. lpp.).

      (6)  Padomes 2007. gada 8. novembra Lēmums 2007/819/EK, lai noslēgtu Nolīgumu starp Eiropas Kopienu un Serbijas Republiku par tādu personu atpakaļuzņemšanu, kuras uzturas nelikumīgi (OV L 334, 19.12.2007., 45. lpp.).

      (7)  Padomes 2007. gada 8. novembra Lēmums 2007/820/EK, lai noslēgtu Nolīgumu starp Eiropas Kopienu un Bosniju un Hercegovinu par tādu personu atpakaļuzņemšanu, kuras uzturas nelikumīgi (OV L 334, 19.12.2007., 65. lpp.).

      (8)  Padomes 2007. gada 8. novembra Lēmums 2007/817/EK, lai noslēgtu Nolīgumu starp Eiropas Kopienu un bijušo Dienvidslāvijas Maķedonijas Republiku par tādu personu atpakaļuzņemšanu, kuras uzturas nelikumīgi (OV L 334, 19.12.2007., 1. lpp.).

      (9)  Padomes 2007. gada 22. novembra Lēmums 2007/826/EK, lai noslēgtu Nolīgumu starp Eiropas Kopienu un Moldovas Republiku par to personu atpakaļuzņemšanu, kuras uzturas neatļauti (OV L 334, 19.12.2007., 148. lpp.).

      (10)  Padomes 2010. gada 7. oktobra Lēmums 2010/649/ES par to, lai noslēgtu Nolīgumu starp Eiropas Kopienu un Pakistānas Islāma Republiku par tādu personu atpakaļuzņemšanu, kuras uzturas nelikumīgi (OV L 287, 4.11.2010., 50. lpp.).

      (11)  Padomes 2011. gada 18. janvāra Lēmums 2011/118/ES par to, lai noslēgtu Nolīgumu starp Eiropas Savienību un Gruziju par tādu personu atpakaļuzņemšanu, kuras uzturas neatļauti (OV L 52, 25.2.2011., 45. lpp.).


title: Padomes Lēmums (ES) 2016/1860 (2016. gada 17. oktobris), ar ko ieceļ Reģionu komitejas divus locekļus un locekļa aizstājēju, ko izvirzījusi Itālijas Republika

text:
               20.10.2016

               LV

               Eiropas Savienības Oficiālais Vēstnesis

               L 284/31

         PADOMES LĒMUMS (ES) 2016/1860
   (2016. gada 17. oktobris),
   ar ko ieceļ Reģionu komitejas divus locekļus un locekļa aizstājēju, ko izvirzījusi Itālijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2015. gada 16. decembrī ar Padomes Lēmumu (ES) 2015/2361 (4)
                  Ignazio MARINO kungu locekļa amatā aizstāja Antonio DECARO kungs un Antonio DECARO kungu locekļa aizstājēja amatā aizstāja Andrea BALLARÈ kungs. 2016. gada 21. aprīlī ar Padomes Lēmumu (ES) 2016/643 (5)
                  Mauro D'ATTIS kungs, ņemot vērā viņa jaunās pilnvaras, tika atkārtoti iecelts Reģionu komitejā. 2016. gada 12. septembrī ar Padomes Lēmumu (ES) 2016/1670 (6)
                  Andrea BALLARÈ kungs, ņemot vērā viņa jaunās pilnvaras, tika atkārtoti iecelts Reģionu komitejā.

               (2)

               Pēc Mauro D'ATTIS kunga un Antonio DECARO kunga pilnvaru termiņa beigām ir atbrīvojušās divas Reģionu komitejas locekļu vietas.

               (3)

               Pēc Andrea BALLARÈ kunga iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

               a)

               par locekļiem:

                           —

                              Mauro D'ATTIS kungs, Consigliere del Comune di Brindisi (BR) (amata maiņa),

                           —

                              Andrea BALLARÈ kungs, Consigliere del Comune di Novara (NO);

                     un

               b)

               par locekļa aizstājēju:

                           —

                              Antonio DECARO kungs, Sindaco del Comune di Bari (BA).

         2. pants
   Šis lēmums stājas spēkā tā pieņemšanas dienā.

      Luksemburgā, 2016. gada 17. oktobrī

            Padomes vārdā –

            priekšsēdētājs

         L. SÓLYMOS

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

      (4)  Padomes Lēmums (ES) 2015/2361 (2015. gada 16. decembris), ar ko ieceļ vienu Reģionu komitejas locekli no Itālijas un vienu locekļa aizstājēju no Itālijas (OV L 331, 17.12.2015., 29. lpp.).

      (5)  Padomes Lēmums (ES) 2016/643 (2016. gada 21. aprīlis), ar ko ieceļ Reģionu komitejas locekli, ko izvirzījusi Itālijas Republika (OV L 108, 23.4.2016., 35. lpp.).

      (6)  Padomes Lēmums (ES) 2016/1670 (2016. gada 12. septembris), ar ko ieceļ Reģionu komitejas locekli un divus locekļu aizstājējus, ko izvirzījusi Itālijas Republika (OV L 249, 16.9.2016., 37. lpp.).


title: 2012/435/ES: Padomes Lēmums ( 2012. gada 24. jūlijs ) par to, lai noslēgtu Nolīgumu vēstuļu apmaiņas veidā starp Eiropas Savienību un Krievijas Federāciju par izvedmuitas ieviešanu vai palielināšanu izejvielām

text:
               27.7.2012

               LV

               Eiropas Savienības Oficiālais Vēstnesis

               L 200/2

         PADOMES LĒMUMS
   (2012. gada 24. jūlijs)
   par to, lai noslēgtu Nolīgumu vēstuļu apmaiņas veidā starp Eiropas Savienību un Krievijas Federāciju par izvedmuitas ieviešanu vai palielināšanu izejvielām
   (2012/435/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu Nr. 2012/108/ES (1) Nolīgums vēstuļu apmaiņas veidā starp Eiropas Savienību un Krievijas Federāciju par izvedmuitas ieviešanu vai palielināšanu izejvielām (“nolīgums”) tika parakstīts 2011. gada 16. decembrī, ņemot vērā tā noslēgšanu.

               (2)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums vēstuļu apmaiņas veidā starp Eiropas Savienību un Krievijas Federāciju par izvedmuitas ieviešanu vai palielināšanu izejvielām. (2)

   2. pants
   Padomes priekšsēdētājs norīko personu vai personas, kas tiesīgas Savienības vārdā sniegt nolīgumā paredzēto paziņojumu, lai paustu Savienības piekrišanu uzņemties nolīguma saistības (3).
   3. pants
   Šis lēmums stājas spēkā tā pieņemšanas dienā.

      Briselē, 2012. gada 24. jūlijā

            Padomes vārdā –

            priekšsēdētājs

         A. D. MAVROYIANNIS

      (1)  OV L 57, 29.2.2012., 52. lpp.

      (2)  Nolīgums ir publicēts OV L 57, 29.2.2012., 53. lpp., kopā ar lēmumu par parakstīšanu.

      (3)  Nolīguma spēka stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2006/881/KĀDP Padomē sanākušo Dalībvalstu Valdību pārstāvju Lēmums ( 2006. gada 30. novembrī ), ar ko Lēmumu 96/409/KĀDP par pagaidu ceļošanas dokumenta ieviešanu pielāgo, lai ņemtu vērā Bulgārijas un Rumānijas pievienošanos Eiropas Savienībai

text:
               20.12.2006

               LV

               Eiropas Savienības Oficiālais Vēstnesis

               L 363/422

         PADOMĒ SANĀKUŠO DALĪBVALSTU VALDĪBU PĀRSTĀVJU LĒMUMS
   (2006. gada 30. novembrī),
   ar ko Lēmumu 96/409/KĀDP par pagaidu ceļošanas dokumenta ieviešanu pielāgo, lai ņemtu vērā Bulgārijas un Rumānijas pievienošanos Eiropas Savienībai
   (2006/881/KĀDP)
   PADOMĒ SANĀKUŠO EIROPAS SAVIENĪBAS DALĪBVALSTU VALDĪBU PĀRSTĀVJI,
   tā kā:
   Ir jāveic daži pielāgojumi Lēmumā 96/409/KĀDP par pagaidu ceļošanas dokumenta ieviešanu (1), lai ņemtu vērā Bulgārijas un Rumānijas pievienošanos Eiropas Savienībai,
   IR PIEŅĒMUŠI ŠO LĒMUMU.
   1. pants
   Lēmumu 96/409/KĀDP groza šādi:

               a)

               I pielikumā pēc teksta “PRÍLOHA I” pievieno šādu tekstu:
               “— ПРИЛОЖЕНИЕ 1 — ANEXA I”;

               b)

               I pielikumā pēc teksta “EURÓPSKA ÚNIA” pievieno šādu tekstu:
               “, ЕВРОПЕЙСКИ СЪЮЗ, UNIUNEA EUROPEANĂ”;

               c)

               I pielikumā pēc teksta “CESTOVNÝ PREUKAZ” pievieno šādu tekstu:
               “, ВРЕМЕНЕН ПАСПОРТ ЗА ЗАВРЪЩАНЕ В РЕПУБЛИКА БЪЛГАРИЯ, DOCUMENT DE CĂLĂTORIE PROVIZORIU”;

               d)

               I pielikumā pēc teksta “ÚDAJE” pievieno šādu tekstu:
               “ЗАДЪЛЖИТЕЛНИ ДАННИ/GLOSAR”;

               e)

               I pielikumā pēc teksta “(13) Pečiatka vydávajúceho” pievieno šādu tekstu:
               “(1) Фамилия (2) Име (3) Дата на раждане (4) Място на раждане (5) Ръст (6) Гражданство (7) Подпис на титуляра (8) За пътуване до — през (9) Валиден до (10) Дата на издаване (11) Регистрационен номер (12) Подпис на служителя (13) Печат на компетентния орган по издаването

                  (1) Numele (2) Prenumele (3) Data naşterii (4) Locul naşterii (5) Talia (6) Cetăţenia (7) Semnătura titularului (8) Pentru o călătorie către — via (9) Data expirării (10) Data eliberării (11) Număr de înregistrare (12) Semnătura funcţionarului competent (13) Ştampila autorităţii emitente”;

               f)

               III pielikuma 3. punktā sarakstu pēc vārda “šādi” aizstāj ar šādu sarakstu:

                           “Beļģija

                           =

                           B

                           –

                           [OOOOO]

                           Bulgārija

                           =

                           BG

                           –

                           [OOOOO]

                           Čehijas Republika

                           =

                           CZ

                           –

                           [OOOOO]

                           Dānija

                           =

                           DK

                           –

                           [OOOOO]

                           Vācija

                           =

                           D

                           –

                           [OOOOO]

                           Igaunija

                           =

                           EE

                           –

                           [OOOOO]

                           Grieķija

                           =

                           GR

                           –

                           [OOOOO]

                           Spānija

                           =

                           E

                           –

                           [OOOOO]

                           France

                           =

                           F

                           –

                           [OOOOO]

                           Īrija

                           =

                           IRL

                           –

                           [OOOOO]

                           Itālija

                           =

                           I

                           –

                           [OOOOO]

                           Kipra

                           =

                           CY

                           –

                           [OOOOO]

                           Latvija

                           =

                           LV

                           –

                           [OOOOO]

                           Lietuva

                           =

                           LT

                           –

                           [OOOOO]

                           Luksemburga

                           =

                           L

                           –

                           [OOOOO]

                           Ungārija

                           =

                           HU

                           –

                           [OOOOO]

                           Malta

                           =

                           MT

                           –

                           [OOOOO]

                           Nīderlande

                           =

                           NL

                           –

                           [OOOOO]

                           Austrija

                           =

                           A

                           –

                           [OOOOO]

                           Polija

                           =

                           PL

                           –

                           [OOOOO]

                           Portugāle

                           =

                           P

                           –

                           [OOOOO]

                           Rumānija

                           =

                           RO

                           –

                           [OOOOO]

                           Slovēnija

                           =

                           SI

                           –

                           [OOOOO]

                           Slovākija

                           =

                           SK

                           –

                           [OOOOO]

                           Somija

                           =

                           FIN

                           –

                           [OOOOO]

                           Zviedrija

                           =

                           S

                           –

                           [OOOOO]

                           Apvienotā Karaliste

                           =

                           UK

                           –

                           [OOOOO]”.

         2. pants
   Šis lēmums stājas spēkā, ja stājas spēkā Līgums par Bulgārijas Republikas un Rumānijas pievienošanos Eiropas Savienībai, un minētā līguma spēkā stāšanās dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 30. novembrī

            Padomes vārdā —

            priekšsēdētājs

         L. HYSSÄLÄ

      (1)  OV L 168, 6.7.1996., 4. lpp. Lēmumā grozījumi izdarīti ar 2003. gada Pievienošanās aktu (OV L 236, 23.9.2003., 33. lpp.).